དེ་ཡང་བོད་མིའི་སྒྲིག་འཛུགས་ཀྱི་སྲིད་སྐྱོང་བློ་བཟང་སེངྒེ་མཆོག་གིས་དགེ་འདུན་པ་ཁོང་རང་ལུས་མེར་སྲེག་འོག་འདས་གྲོངས་སུ་གྱུར་བའི་གནས་ཚུལ་ལ་སེམས་འཚབ་ཧ་ཅང་གནང་བ་དང་སྦྲགས་གསུང་དོན།བོད་མི་སྐྱ་སེར་རྒན་དར་གཞོན་གསུམ་གྱི་ཁྲོད་ཕོ་མོ་དབྱེར་མེད་ཐོག་རང་ལུས་མེར་སྲེག་བཏང་དང་གཏོང་བཞིན་པ་མཐོང་སྐབས་སེམས་འཚབ་ཧ་ཅང་སྐྱེ་བཞིན་འདུགརྒྱ་ནག་གཞུང་གི་དམ་བསྒྲགས་སུན་གཙེར་འོག་བོད་མི་རྣམས་ཞི་བདེའི་འཚོ་བ་བསྐྱལ་རྒྱུར་དཀའ་ངལ་ཇི་ཙམ་འཕྲད་བཞིན་ཡོད་པ་གནས་ཚུལ་འདི་རིགས་ནས་ཧ་ཅང་གསལ་པོར་མཚོན་ཐུབ།ད་ཆ་རྒྱ་ནག་གཞུང་གིས་བོད་མི་ཚོའི་མངོན་འདོད་ལ་ཉན་འཇོག་དང་བརྩི་བཀུར་ཞུ་ཐོགབོད་མིར་རང་དབང་སྤྲོད་དགོས་པ་དང་།༸གོང་ས་༸སྐྱབས་མགོན་ཆེན་པོ་མཆོག་བོད་དུ་གདན་འདྲེན་ཞུ་དགོས།